Давид приема Божието обещание – ЛИЯ
Публикувано на 11/12/2015 11/08/2015 от liakolekcia	Posted in БИБЛИЯТА с ЛИЯ, НАЧАЛОС етикети библия, ежедневен прочит, списание ЛИЯ
4 ден от плана „14 дни с книгите от Библията“
библейски текст: Притчи 2 Царе 7 глава
В отговор на искреното желание на Давид – Бог да обитава сред Израел и да има Свой храм, Господ му обещава: „И домът ти, и царството ти ще се утвърдят… престолът ти ще бъде утвърден до века”. По този начин Бог установява царуването на Давид не само докато той е жив, но и завинаги, чрез раждането на Божия Син от Давидовата линия. Интересното е, че Бог отхвърля желанието на Давид за строежа на Божия храм не за да го дисциплинира или отхвърли, а защото Божието намерение за Давид е да бъде ВОЖД на народа, а не строител на храма. По същия начин, Бог не винаги ни дава да Му служим според НАШИТЕ ЖЕЛАНИЯ (като да станем пастори или мисионери например), а според НЕГОВИТЕ НАМЕРЕНИЯ И НАЧИНИ.
Господ дава на Давид заветното Си обещание не заради заслуги, праведност или добри дела, а заради смиреното му пред Бога сърце. Давид има правилно отношение не само към Бога, но и към себе си, като многократно се нарича „слугата Ти”! Давид приема Божието обещание и воля с пълно смирение и вяра. И дори отправя молитва, която преминава от пълна благодарност-хваление за миналите и настоящи Божи милости към смирена молба за реализиране на Божиите обещания.
Животът на този „мъж по Божието сърце” свидетелства, че той изобщо не е бил съвършен, но е ценял високо призива си да служи на своя Бог. Вероятно затова и Бог благославя Давид специално и го използва като канал за благословение.
Молитва: Боже, използвай ме не така, както аз желая, но според Твоето намерение!